CELEX: 62013CA0335
Language: hu
Date: 2014-11-06 00:00:00
Title: C-335/13. sz. ügy: A Bíróság (első tanács) 2014. november 6-i ítélete (a Scottish Land Court [Egyesült-Királyság] előzetes döntéshozatal iránti kérelme) – Robin John Feakins kontra The Scottish Ministers (Előzetes döntéshozatal iránti kérelem — Közös agrárpolitika — Egységes támogatási rendszer — 795/2004/EK bizottsági rendelet — A 18. cikk (2) bekezdése — Nemzeti tartalék — Rendkívüli körülmények — Az egyenlő bánásmód elve)

12.1.2015   
            
            
               HU
            
            
               Az Európai Unió Hivatalos Lapja
            
            
               C 7/8
            
         A Bíróság (első tanács) 2014. november 6-i ítélete (a Scottish Land Court [Egyesült-Királyság] előzetes döntéshozatal iránti kérelme) – Robin John Feakins kontra The Scottish Ministers
   (C-335/13. sz. ügy) (1)
   
   ((Előzetes döntéshozatal iránti kérelem - Közös agrárpolitika - Egységes támogatási rendszer - 795/2004/EK bizottsági rendelet - A 18. cikk (2) bekezdése - Nemzeti tartalék - Rendkívüli körülmények - Az egyenlő bánásmód elve))
   (2015/C 007/10)
   Az eljárás nyelve: angol
   
      A kérdést előterjesztő bíróság
   
   Scottish Land Court
   
      Az alapeljárás felei
   
   
      Felperes: Robin John Feakins
   
      Alperes: The Scottish Ministers
   
      Rendelkező rész
   
   
               1)
            
            
               A 2004. október 29-i 1974/2004/EK bizottsági rendelettel módosított, a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK tanácsi rendeletben meghatározott egységes támogatási rendszer végrehajtására vonatkozó szabályok megállapításáról szóló, 2004. április 21-i 795/2004/EK bizottsági rendelet 18. cikkének (2) bekezdését úgy kell értelmezni, hogy az akkor alkalmazandó egyrészt, ha a mezőgazdasági termelő teljesíti az említett, az 1974/2004 rendelettel módosított rendelet 19–23a. cikke közül kettőnek vagy többnek az alkalmazási feltételeit, másrészt ha az ugyanezen, az 1974/2004 rendelettel módosított rendelet 19–23a. cikke közül legalább egynek az alkalmazási feltételeit teljesítő mezőgazdasági termelő teljesíti a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendelet 37. cikkének (2) bekezdése, 40. cikke, 42. cikkének (3) és 42. cikkének (5) bekezdése közül legalább egynek az alkalmazási feltételeit is.
            
         
               2)
            
            
               Az 1974/2004 rendelettel módosított 795/2004 rendelet 18. cikkének (2) bekezdése érvénytelen, mivel megakadályozza, hogy az 1782/2003 rendelet 40. cikke értelmében vett rendkívüli körülményekkel szembesülő mezőgazdasági termelő egyszerre részesüljön a referenciaösszege e rendelkezés szerinti kiigazításában, és az 1974/2004 rendelettel módosított 795/2004 rendelet 19–23a. cikke közül valamelyik alapján a nemzeti tartalékból származó kiegészítő referenciaösszegben, miközben az a mezőgazdasági termelő, aki nem szembesült ilyen körülményekkel, és akinek az 1782/2003 rendelet 37. cikke (1) bekezdése alapján számított referenciaösszeget állapítottak meg, egyszerre részesülhet ebben az összegben és az 1974/2004 rendelettel módosított 795/2004 rendelet 19–23a. cikke közül valamelyik alapján a nemzeti tartalékból származó referenciaösszegben.
            
         
      (1)  HL C 260., 2013.9.7.